Document ID: 31998R1680

31998R1680
L 212/36
SLUŽBENI LIST EUROPSKE UNIJE
29.07.1998.
UREDBA KOMISIJE (EZ) br. 1680/98
od 29. srpnja 1998.
o izmjeni Uredbe (EZ) br. 936/97 o otvaranju i predviđanju upravljanja carinskim kvotama za visokokvalitetno svježe, rashlađeno ili smrznuto goveđe meso i za smrznuto bivolje meso i Uredbe (EEZ) br. 139/81 o određivanju uvjeta za uvrštenje određenih vrsta smrznutog goveđeg i telećeg mesa u tarifni podbroj 0202 30 50 kombinirane nomenklature
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Komisije (EZ) br. 936/97 od 27. svibnja 1997. o otvaranju i predviđanju upravljanja određenim carinskim kvotama za visokokvalitetno svježe, rashlađeno ili smrznuto goveđe meso i za smrznuto bivolje meso (1), kako je zadnje izmijenjena Uredbom (EZ) br. 1299/98 (2), a posebno njezin članak 7. stavak 2.,
uzimajući u obzir Uredbu Vijeća (EEZ) br. 805/68 od 27. lipnja 1968. o zajedničkom uređenju tržišta goveđeg i telećeg mesa (3), kako je zadnje izmijenjena Uredbom (EZ) br. 2634/97 (4), a posebno njezin članak 9. stavak 2.,
budući da je Novi Zeland imenovao novo nadležno tijelo za izdavanje potvrda o vjerodostojnosti; budući da se zbog toga mora izmijeniti Prilog II. Uredbi (EZ) br. 936/97;
budući da uvoz nekog goveđeg i telećeg mesa po sniženim carinskim stopama na temelju Uredbe Komisije (EEZ) br. 139/81 (5), kako je zadnje izmijenjena Uredbom (EZ) br. 1299/98, podliježe podnošenju potvrda o vjerodostojnosti koje su izdale predmetne države; budući se moraju ažurirati imena i adrese nadležnog tijela koje izdaje potvrde na Novom Zelandu;
budući da treba standardizirati postupak revidiranja popisa nadležnih tijela koja izdaju potvrde o vjerodostojnosti;
budući da su mjere predviđene ovom Uredbom u skladu s mišljenjem Upravnog odbora za goveđe i teleće meso,
DONIJELA JE OVU UREDBU:
Članak 1.
U Prilogu II. Uredbi (EZ) br. 936/97, „Novozelandski odbor proizvođača mesa” zamjenjuje se s „Novozelandskim odborom za meso”.
Članak 2.
Uredba (EEZ) br. 139/81 mijenja se kako slijedi:
1.
Članak 5. stavak 2. zamjenjuje se sljedećim:
„2. Komisija može revidirati popis ako se bilo koje nadležno tijelo koje izdaje potvrde više ne priznaje, ako ne ispunjava bilo koju od obveza koja je njegova dužnost ili ako je imenovano novo nadležno tijelo koje izdaje potvrde.”;
2.
U Prilogu II., „Novozelandski odbor proizvođača mesa” zamjenjuje se s „Novozelandskim odborom za meso”.
Članak 3.
Ova Uredba stupa na snagu 1. rujna 1998.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. srpnja 1998.

Labels: 3
17